সৌরভ গঙ্গোপাধ্যায়
তিনি প্রথম জীবনে স্কুল ও রাজ্যের হয়ে ক্রিকেট খেলা শুরু করেন ক্রিকেট জীবনের বিভিন্ন ক্ষেত্রে সাফল্য পেতে থাকেন তিনি। তিনি তাঁর জীবনের প্রথম একদিনের আন্তজার্তিক ম্যাচ খেলেন ১১ই জানুয়ারী, ১৯৯২ সালে। কিন্তু তিনি সেই অভিষেক ম্যাচে মাত্র তিন (৩) রান করেন, যার ফলে তিনি সঙ্গে সঙ্গে দল থেকে বাদ পড়েন। তার পরে ১৯৯৩-১৯৯৪ এবং ১৯৯৪-১৯৯৫ সালের রঞ্জি ট্রফিতে চমৎকার সাফল্য লাভ করেন যার ফলে তিনি আবার ১৯৯৬-এর ইংল্যান্ড সফরের জন্য খেলার সুযোগ পান। এরপরে সেই সফরেই তিনি তার জীবনের প্রথম টেষ্ট খেলেন ২০ই জুন, ১৯৯৬ সালে ইংল্যান্ডের বিরুদ্ধে। তিনি সেই সফরে উল্লেখযোগ্য সাফল্য অর্জন করেছিলেন।
গুলাবরায় রামচাঁদ
১৯৫২ সালে ভারত দলের সদস্যরূপে ইংল্যান্ড গমন করেন। তাঁর এ অন্তর্ভূক্তিকে বিষ্ময়কররূপে চিত্রিত করা হয়ে থাকে। ৫ জুন, ১৯৫২ তারিখে ইংল্যান্ডের বিপক্ষে তাঁর টেস্ট অভিষেক ঘটে। তবে হেডিংলিতে অনুষ্ঠিত টেস্টের অভিষেক পর্বটি তাঁর জন্যে সুখকর হয়নি। উভয় ইনিংসে [[শূন্য রান|জোড়া শূন্য রান]] করেন গুলাবরায় রামচাঁদ। চার টেস্টের সিরিজের সবকটিতেই তাঁর অংশগ্রহণ ছিল। ঐ সিরিজটিতে সর্বমোট ৬৮ রান তুলেন ও ৪ উইকেট পান তিনি।